[{"text_idx": "#000002", "text": "Mae Manon Johnes yn dweud y bydd hi\u2019n fraint cael cynrychioli Prifysgol Rhydychen am y tro cyntaf yn y ge\u0302m Varsity fyd-enwog yn erbyn Prifysgol Caergrawnt yn Welford Road wythnos nesaf."}, {"text_idx": "#000003", "text": "Ni wedi hen arfer gweld y cyn ddisgybl Ysgol Gyfun Glantaf fel blaen-asgellwr caled, sydd yn arbennigo ar ochr amddiffynnol y ge\u0302m. Ond gwisgo y crys rhif naw bydd y seren rhyngwladol yng Nghaerlyr wythnos nesaf."}, {"text_idx": "#000004", "text": "Bydd yr ornest yn ddiweddglo i flwyddyn cyntaf Johnes yn y brifysgol byd-enwog, ar o\u0302l gorffen ei arholiadau wythnos diwethaf."}, {"text_idx": "#000005", "text": "Mae\u2019r seren Gleision Caerdydd, Bristol Bears a Chymru yn cyfaddef fod cryn dipyn o dynnu coes wedi bod ers i deulu a ffrindiau ddarganfod ei bod yn chwarae fel mewnwr ond mae hi\u2019n edrych ymlaen i chwarae mewn achlysur mor fawr."}, {"text_idx": "#000006", "text": "\u201cFi\u2019n gyffrous iawn achos mae chwarae i brifysgol yn bendant yn brofiad gwahanol i chwarae i glwb neu dros Gymru,\" meddai Johnes."}, {"text_idx": "#000009", "text": "\u201cNi\u2019n bendant yn cael gwybod pa mor hanesyddol a pwysig yw\u2019r ge\u0302m yma. Roedd rhaid mynd i\u2019r clwb er mwyn cael gwahoddiad ffurfiol i chwarae yn y ge\u0302m."}, {"text_idx": "#000010", "text": "\u201cMae lot o draddodiadau yn Rhydychen a mae hwn yn un mawr ohonyn nhw. Ni wedi siarad lot am pa mor bwysig yw\u2019r ge\u0302m yma i bawb."}, {"text_idx": "#000011", "text": "\u201cYn fwy nag dim, mae\u2019n bwysig i\u2019r merched sydd heb chwarae ers 15 mis a mae\u2019n gyfle i nhw chwarae rygbi unwaith eto. Mae pawb yn gyffrous."}, {"text_idx": "#000012", "text": "\u201cFel arfer mae\u2019r ge\u0302m yn Twickenham ond oherwydd Covid mae\u2019n cael ei chwarae Welford Road eleni."}, {"text_idx": "#000013", "text": "\u201cMae\u2019n stadiwm gwych i chwarae ynddi a mae\u2019r achlysur, lle mae gemau\u2019r dynion a\u2019r merched yn cael eu cynnal ochr-yn-ochr, yh rhoi cyfle arbennig i bawb allu gweld y lefel o rygbi mae\u2019r ddwy brifysgol yn gallu rhoi ymlaen."}, {"text_idx": "#000015", "text": "\u201cPan nes i ddweud wrtho fe, fe wnaeth e ddanfon fideo o Mauro Bergamasco yn chwarae fel mewnwr i\u2019r Eidal yn erbyn Lloegr."}, {"text_idx": "#000017", "text": "\u201cOnd mae hwn am fi eisiau ceisio rhywbeth newydd mas, i fod yn onest. Mae\u2019n ge\u0302m, efallai, gyda rhywfaint llai o bwysau nag sydd \u2018na pan chi\u2019n chwarae dros clwb neu Cymru."}, {"text_idx": "#000019", "text": "\u201cFi\u2019n edrych ymlaen i rhoi tips i Keira Bevan [mewnwr Cymru a\u2019r Gweilch] tro nesaf fi\u2019n gweld hi! Mae merched Bryste a Chymru yn ffeindio fe\u2019n ddoniol yn fwy nag unrhyw beth arall i fod yn onest.\u201d"}, {"text_idx": "#000021", "text": "\u201cMae ennill y Blue yn rhywbeth enfawr yn Rhydychen. Chi\u2019n gallu gweld faint mae\u2019n golygu i bawb,\u201d meddai Johnes."}, {"text_idx": "#000022", "text": "\u201cMae\u2019r gemau Varsity yn achlysur enfawr a roedd hynny yn sicr ar meddwl fi pan o\u2019n i\u2019n gwneud cais i fynd i\u2019r brifysgol."}, {"text_idx": "#000023", "text": "\u201cI gallu chwarae yn y ge\u0302m yna ar diwedd fy mlwyddyn cyntaf, fi\u2019n gyffrous a mae\u2019n brofiad arbennig i fod yn rhan o\u2019r achlysur."}, {"text_idx": "#000024", "text": "\u201cMae wedi bod yn blwyddyn anodd yn ceisio gwneud y rygbi a\u2019r astudio. Hyd yn oed yn fy wythnos olaf, mae pobl o gwmpas y brifysgol dal yn gofyn os fi\u2019n ymwelwr oherwydd dyw nhw heb weld fi llawer gan fy mod i\u2019n gyrru i bob man."}, {"text_idx": "#000026", "text": "\u201cFi ddim yn credu y bydd gormod o amser i fi ymlacio oherwydd fi\u2019n colli pythefnos o ymarfer pre-season gyda Bryste oherwydd y Varsity."}, {"text_idx": "#000027", "text": "\u201cOnd fi\u2019n edrych ymlaen i fod yn o\u0302l yn chwarae gyda nhw ac i fod yn o\u0302l yng Nghymru a Chaerdydd dros yr Haf - yr ochr gywir o\u2019r ffi\u0302n!\u201d"}, {"text_idx": "#000028", "text": "Three Cardiff played named in Wales squad\nThe game served a good purpose for us \u2013 Sherratt\nEveryone is ready for a run now \u2013 Sherratt"}, {"text_idx": "#000031", "text": "Everyone is ready for a run now \u2013 Sherratt"}]